Arsenal
Store norske leksikon,Sport og spill,Ballsport,Fotball,Engelsk fotball
Arsenal FC er en engelsk fotballklubb som ble stiftet i 1886. Klubben har vunnet det engelske seriemesterskapet 13 ganger og den europeiske Cupvinnercupen én gang. Arsenal er laget med fleste seirer i FA-cupen gjennom tidene; 14. I sesongen 2022/2023 spiller klubben i Premier League, og norske Martin Ødegaard er utnevnt til kaptein.
Klubben spiller sine hjemmekamper på Emirates Stadium, som har en kapasitet på 60 432 tilskuere. Historie Klubben ble stiftet under navnet Royal Arsenal i 1886. Navnet har bakgrunn i at laget ved oppstarten besto av spillere fra Arsenal ammunisjonsfabrikk i Woolvich i London, derav også kallenavnet «The Gunners». I 1891 endret klubben navn til Woolwich Arsenal. I 1893 ble klubben innlemmet i The Football League, den engelske ligaen. I 1913 ble stedsnavnet fjernet fra navnet og endret til nåværende, Arsenal FC.Siden 1919 har Arsenal spilt på øverste nivå i engelsk fotball, noe som er engelsk rekord.Arsenal er en av de mest suksessrike engelske fotballklubbene gjennom tidene og blant de største klubbene i verden. I tillegg til 13 seriegull i England og 14 FA-cup-seiere, har klubben vunnet Ligacupen to ganger, den europeiske Cupvinnercupen i 1994 og var finalist i Mesterligaen i 2006. I sesongen 2003/2004 satte Arsenal rekord i engelsk fotballhistorie da de spilte 49 ligakamper uten tap.Arsenals fremste rival er Tottenham, som Arsenal lokalisert i Nord-London, og kampene mellom disse klubbene blir gjerne kalt «The North London Derby». I 2002 innførte Arsenal-tilhengerne det de kaller St. Totteringham's Day, den dagen da Arsenal er sikret å slå Tottenham i serien. Sist gang Arsenal slo Tottenham i serien, var i 2016. Drakt Drakten består av rød trøye, hvit krage og ermer, hvit shorts. Kjente spillere Noen kjente spillere er George Armstrong, Liam Brady, Tony Adams, Dennis Bergkamp, Thierry Henry og Patrick Vieira. I august 2021 ble norske Martin Ødegaard solgt til Arsenal fra Real Madrid, etter å ha vært på lån i Arsenal fra januar 2021. Nordmennene Pål Lydersen og Håvard Nordtveit har tidligere spilt for klubben. Managere Franskmannen Arsène Wenger var trener i perioden fra 1996 til 2018. Wenger er klubbens mest suksessfulle og lengst sittende trener gjennom tidene. Han ble etterfulgt av Unai Emery, som måtte gå av i 2019.Deretter ble Fredrik «Freddie» Ljungberg ansatt som midlertidig manager, før Mikel Arteta overtok på en kontrakt på tre og et halvt år. Arteta spilte for Arsenal da han avsluttet sin spillerkarriere i 2016. Meritter Ligamesterskap: 1930/1931, 1932/1933, 1933/1934, 1934/1935, 1937/1938, 1947/1948, 1952/1953, 1970/1971, 1988/1989, 1990/1991, 1997/1998, 2001/2002 og 2003/2004  FA-cupen: 1930, 1936, 1950, 1971, 1979, 1993, 1998, 2002, 2003, 2005, 2014, 2015, 2017 og 2020 Ligacupen: 1987 og 1993 Community Shield: 1930, 1931, 1933, 1938, 1948, 1953, 1991, 1998, 1999, 2002, 2004, 2014 og 2020 Cupvinnercupen: 1993/1994 Messebycupen: 1969/1970 Les mer i Store norske leksikon engelske seriemestere i fotball Premier League Mesterligaen fotball engelsk fotball Martin Ødegaard Eksterne lenker Arsenals hjemmeside